b"\n_START_ARTICLE_\nErnst Mauritz Dahlin\n_START_SECTION_\nVida i Obra\n_START_PARAGRAPH_\nDahlin va estudia a l'escola elemental d'\xc3\x96stersund fins al 1854 i va continuar la secund\xc3\xa0ria al Institut d'Uppsala el 1858-59, tornant a \xc3\x96stersund per obtenir l'acc\xc3\xa9s a la universitat el 1867. Va ingressar en la universitat d'Uppsala el 1869 en la que es va graduar el 1873 i enla que va obtenir el doctorat el 1875 amb una tesi sobre la hist\xc3\xb2ria de les matem\xc3\xa0tiques sueques abans de 1679. _NEWLINE_Aquest mateix any de 1875, Dahlin va ser nomenat professor ajudant de hist\xc3\xb2ria de les matem\xc3\xa0tiques a la universitat d'Uppsala, per\xc3\xb2 com que el tema era massa espec\xc3\xadfic, es va convertir en professor de matem\xc3\xa0tiques. Per\xc3\xb2 com que no era un matem\xc3\xa0tic prominent i li mancaven laguns del requisits d'un bon professor, va abandonar la doc\xc3\xa8ncia universit\xc3\xa0ria. Abans, per\xc3\xb2, va estar preparant la continuaci\xc3\xb3 de la seva hist\xc3\xb2ria de les matem\xc3\xa0tiques a Su\xc3\xa8cia a partir de 1679. El 1876 va ingressar al Sveriges Riksbank, per\xc3\xb2 nom\xc3\xa9s s'hi va estar uns mesos, ja que aquest mateix any ja era mestre a la pres\xc3\xb3 de L\xc3\xa5ngholmen._NEWLINE_El 1877 es va traslladar a Malm\xc3\xb6, on va ser docent de la pres\xc3\xb3 d'aquesta ciutat i professor de mec\xc3\xa0nica a l'Escola Naval d'aquesta ciutat, fins que es va retirar de tots els seus c\xc3\xa0rrecs el 1913._NEWLINE_L'obra de Dahlin \xc3\xa9s pionera en la hist\xc3\xb2ria de les matem\xc3\xa0tiques a Su\xc3\xa8cia. Va rebre el segon premi del departament de Filosofia de la Universitat d'Uppsala el 1875, va ser nomenat cavaller de l'Orde de Vasa el 1895 i va rebre un doctorat honoris causa aquest mateix any."